Ovenstående grafik indeholder direkte links
Jagtwebmaster´s EDB leksikon
Nedenstående link til hjemmesider med ativirus software
Lavt kendskab til spionprogrammer
Sikkerhedseksperter er enige om, at spywares efterhånden er et lige så stort problem som virus og orme. Det er foruroligende, at kendskabet til pests og spyware er så lavt. Antivirus-programmer beskytter ikke altid mod spyware, eller at spyware der som regel kun kommer fra særligt lyssky hjemmesider.
Da computere kan se ud til at køre normalt, når de er inficeret, anbefaler Microsoft, at du kører dette værktøj, selv om din computer ser ud til at fungere normalt. Du bør desuden bruge opdateret antivirussoftware for at beskytte computeren mod andre ondsindede programmer.
Sådan kan din computer blive smittet
Surt liv for ikke-opdaterede pc'er
I gennemsnit tager det nu kun 20 minutter før en ikke-opdateret pc er inficeret af et ondsindet program. Overlevelsestiden for en ikke-opdateret pc er blevet halveret siden sidste år. Nu tager det i gennemsnit 20 minutter fra en ikke-opdateret computer forbindes til Internettet før den er inficeret af virus, orme eller andre ondsindede programmer Se mere inforation klik her
Hvorfor skal jeg beskytte min computer?
Når du er på Internettet, er det vigtigt, at du beskytter din computer mod, at uvedkommende får adgang til den Når du køber en computer, er den sjældent beskyttet mod virus eller andre angreb. Går du på Internettet uden at have installeret et antivirusprogram og et firewallprogram, står din computer åben for alle. Det svarer til, at du forlader dit hjem uden at låse døren.
Spyware på hver tredje computer
En ny undersøgelse fastslår, at næsten en ud af tre computere er inficeret med spionprogrammer som keyloggere og trojanske heste. Spionprogrammerne gør det muligt for uvedkommende at opnå adgang til fortrolige data.
Ved hjælp af spyware kan uvedkommende uden brugerens viden få adgang til data lagret på computeren samt mulighed for at overvåge alle onlineaktiviteter på computeren. I visse tilfælde anvendes adgangen til de inficerede computere til at opnå adgang til bankkonto- og kreditkortsinformation, men i de fleste tilfælde drejer det sig om mindre skadelige programmer, som indsamler viden om internetbrugeres adfærd på nettet.
Millioner af computerbrugere har mod deres vilje fået installeret spyware og adware på computeren. Flere udviklere tilbyder software, som kan fjerne programmerne. Nu viser det sig, at forbrugerne ikke kan have tillid til en række programmer, som hævdes at fjerne spyware. De installerer i virkeligheden ny spyware på computeren
Sikkerhed på nettet: 10 gode råd
Brug hovedet og din sunde fornuft, når du surfer på Internettet eller modtager e-mails.
Vær kildekritisk; - kender du, eller stoler du på ophavsmanden til e-mailen eller det websted, du er på?
Sørg altid for, at dit antivirusprogram er opdateret til den nyeste version - og at det er slået til.
Lad være med at åbne filer, der er vedhæftet e-mails, med mindre du forventer at modtage en fil. Kontakt eventuelt afsenderen. Vær specielt opmærksom på filer med "underlige" navne og .vbs-filer.
Dit valg af password er vigtigt. Her er syv gode råd om passwords.
Lær dem udenad
Skriv dem aldrig ned
Gem dem aldrig på elektronisk form
Brug ikke samme password til forskellige systemer
De skal være hemmelige og personlige
De bør bestå af en kombination af bogstaver, tal og tegn og være mindst 8 karakterer langt
Skift dem ud ofte
Vær påpasselig med at afgive personlige oplysninger både via web og e-mail, da de kan blive opsnappet og misbrugt. Send kun fortroligt materiale krypteret og kun til kendte modtagere.
Hent ikke programmer fra Internettet, med mindre du stoler på det websted, du henter det fra. Åbn ikke programmerne direkte, men gem dem på din harddisk og kontroller dem med dit antivirusprogram.
Slet altid spam-e-mail uden at svare. Et svar bekræfter blot overfor spam-afsenderen, at din e-mail-adresse findes, og at der er nogen, der læser den post, der sendes til den. Resultat: Mere spam.
Log af internettet efter brug. Det voksende antal faste forbindelser til Internettet, som ISDN og ADSL gør livet lettere for hackerne, da den åbne forbindelse giver større mulighed for at trænge igennem.
Vær særligt opmærksom på vedhæftede filer med endelsen .VBS. Det kan være et script, som iværksætter uhensigtsmæssige handlinger på computeren. Slå eventuelt muligheden for at køre scripts fra ved at gå ind i Outlook Express' indstillinger under fanebladet "Sikkerhed" og markere punktet "Klassificeret zone (mere sikker)".
Slip for virus fra chatten
Rigtig mange bruger chatprogrammer til hurtigt at komme i kontakt med både kolleger, kunder og private venner. Men mange er ikke klar over, at chatklienter ligesom meget andet software, kan være en sikkerhedsrisiko.
Der findes flere forskellige chatprogrammer, eller chatklienter og Instant Messaging, som de også kaldes. Blandt de mest populære af dem er MSN Messenger, ICQ og Trillian. Fælles for alle er, at de kan udgøre en risiko både på pc'en derhjemme og it-systemerne på arbejdspladsen.
Problemet er, at mange ikke er klar over, at brug af chatklienter kan være en sikkerhedsrisiko.
Virus via chatklienter
Der findes mange forskellige vira, som spredes via Instant Messaging. For eksempel spreder ormen Kelvir sig gennem MSN Messenger. Hvis først Kelvir er kommet ind på en pc, sender den sig videre til alle kontaktpersoner i MSN Messenger, hvor den forsøger at lokke modtageren til at klikke på et link. Klikker du på linket, bliver Kelvir installeret sammen med en masse andre ondsindede programmer, deriblandt en såkaldt bagdør, som andre kan bruge til at få fuld kontrol over din computer.
Hvordan undgår du virus via chat?
Det bedste middel til at undgå virus og orme, både via chat og almindelig e-mail, er at bruge din sunde fornuft. Typisk spreder ormene sig ved at lokke brugerne til at klikke på links. Derfor skal du altid være ekstra opmærksom, inden du klikker på et link – også selvom det kommer fra en kollega eller ven.
Hvis teksten til linket er på engelsk eller et andet sprog, som du ikke forventer, så er det yderligere en grund til at undlade at klikke på linket. Du kan for eksempel altid lige sende en besked tilbage til din ven eller kollega, hvor du spørger, hvad linket peger på.
Desuden bør du altid bruge et antivirusprogram på din pc og sørge for, at programmet bliver automatisk opdateret. Endelig bør du også opdatere chatklienten med de nyeste rettelser fra leverandøren.
Skal du helt lade være med at bruge chat?
Selv om chatprogrammer kan udgøre en sikkerhedsrisiko, skal du nødvendigvis ikke stoppe med at chatte. Men du skal altid huske at bruge din sunde fornuft og tænke over, hvad du klikker på, og også hvordan du sender links videre.
Hvis du bruger chat på din arbejdsplads, bør du undersøge, om der er fastsat regler for, om du som medarbejder må bruge chatklienter og til hvilke formål. Hvis der ikke er regler, bør du altid spørge it-afdelingen for en sikkerheds skyld.
Hvad skal du gøre, hvis pc'en er inficeret med virus?
Hvis din pc er inficeret med en orm eller virus, skal du scanne computeren med et antivirusprogram. Herefter vil antivirusprogrammet fortælle, om pc'en er inficeret eller ej, og hvordan du får fjernet virussen.
EDB leksikon
EDB leksikon med hjælp til ord og begreber. Der er også link der vigtige for din computers sikkerhed på Internettet.
Klik på computeren for at gå til EDB leksikon.